གྲོས་གཞི་དོན་ཚན་བདུན་པ།མདོ་སྨད་ཀྱི་སྒྲིག་གཞི་ཞིག་གཏན་འབེབས་བྱེད་ཀྱི་ཡིན་ཟེར་འདུགསྒྲིག་གཞིའི་ཟིན་བྲིས་ངས་མཐོང་བྱུང༌།སྤྱིར་ཚོགས་པ་ཞིག་ལ་སྒྲིག་གཞི་ཡོད་དགོས་པ་དེ་གལ་ཆེན་པོ་རེད་ལ།སྒྲིག་གཞི་ལག་ལེན་དུ་བསྟར་དགོས་པ་དེ་བས་ཀྱང་གལ་ཆེན་པོ་རེད།ཡིན་ནའང་སྒྲིག་གཞི་ཞིབ་ཚགས་མང་པོ་ཞིག་བཟོས་ནས་དངོས་སུ་ལག་བསྟར་བྱེད་པའི་སྐབས་ལག་ལེན་དུ་འཁེལ་མ་ཐུབ་ན་ཕན་ཐོགས་ཡོད་པ་མ་རེད།སྒྲིག་གཞི་ཧ་ཅང་གི་རྒྱས་པོ་ཞིག་བཟོ་བར་དགོས་པ་དང་རྒྱུ་མཚན་ཆེན་པོ་མཐོང་གི་མི་འདུགདཔེར་ན།གཞོན་ནུའི་སྒྲིག་འཛུགས་ཀྱི་སྒྲིག་གཞི་བསྡུས་པ་ཞིག་མ་གཏོགས་མེད་ནའང་ལས་ཀ་ཚགས་ཚུད་པོ་ཡག་པོ་གནང་ཐུབ་ཀྱི་ཡོད།དེ་བཞིན་མདོ་སྨད་ཀྱི་སྒྲིག་གཞི་ལྟ་བུ་ཡིན་ན་ཡང་ཧ་ཅང་རྒྱས་པོ་མིན་པ་གང་ཞིག་ལ་རྩ་བའི་སྡོམ་ལྟ་བུ་གནད་ཚང་བ་ཞིག་ཡོང་ཐབས་མཛད་ན་ཕན་ཐོགས་ཡོང་གི་རེད་བསམ།